**Romzsa Tódor Görögkatolikus Diákotthon Házirendje**

**2022.09.01-től**

**1, Bevezető információk**

- A RTGD A Szegedi Görögkatolikus Egyházközség alapította 2011-ben. Egyházi fenntartású intézmény.

- A bentlakó hallgatók a Szegedi Tudományegyetem tanulói.

**2, A működési információk**

 **a, Hallgatók, beköltözés, kiköltözés**

- A diákotthon lakóit a kollégiumi felvételiztető bizottság javaslata alapján a mindenkori kollégiumi igazgató veszi fel.

- A diákok a beköltözéskor 1 iskolai tanévre, azaz 10 hónapra kötnek bentlakási szerződést a Diákotthonnal.

A bentlakási szerződés aláírásával egy időben a házirendet minden kollégista kézhez kapja.

- A diákok szobabeosztását a szakkollégiumi tanács (SzT) végzi, figyelembe véve a diákok kéréseit.

Azon változtatni év közben csak a SzT hozzájárulásával lehet.

- A beköltözés ideje az első tanítási nap előtti nap, a kiköltözés ideje a vizsgaidőszak utolsó napja. Az utóvizsga esetén,

a kollégium vezetősége által biztosított szobákban lehetőség van maradni, mindenkinek az aktuális félév

utolsó vizsgájáig.

- A kiköltözéskor minden személyes holmit el kell vinni az épületből. A kollégiumban maradt értékekért felelősséget nem

 vállalunk.

 **b, A diákotthon pénzügy**

- A diákotthon államilag finanszírozott, egyház által fenntartott intézmény. Működési költségeit az állami és egyházközségi

támogatás és a hallgatók kollégiumi díja fedezi.

- A bentlakó diákok nappali tagozatos, államilag támogatott képzésben résztvevő tanulók. A kollégium vezetősége rendkívüli

 esetben engedélyezheti költségtérítéses hallgató bentlakását.

- A hallgatók 10 hónapra kötnek szerződést a beköltözéskor, és a térítési díjat erre az időre kell kifizetniük. Ennek ütemezése:

- A már itt lakó hallgatóknak a felvételi időpontjáig, az új hallgatóknak augusztus 15-ig a foglalót (ez lesz az utolsó havi díj), be kell fizetni.

- Szeptembertől minden hónap 15-ig meg kell érkeznie az átutalásnak.

-Késedelmes fizetés esetén napi 100,-Ft kötbért kell fizetni. 15 napos díj nem fizetés esetén a hónap elsejével automatikusan felmondásra kerülhet a bentlakási szerződés, s 8 napon belül ki kell költözni.

- Az utolsó befizetés május 15.

-Minden megkezdett hónap után a térítési díj egész havi összegét kell befizetni.

- A kollégiumi díjat átutalással a kollégium bankszámlaszámára kell küldeni.

 **c, Együttélési szabályok**

- A diákotthoni szobák elsősorban pihenés és tanulás céljára vannak. A közösségi élet, film és Tv nézés, zenehallgatás a

közösségi helyiségben, az étkezőben lehetséges.

 - A tanulószoba tanulásra használható, azért, hogy a szobatársad pihenését ne zavard.

- A lakószobákat és az ahhoz tartozó fürdőszobákat a szoba lakói kötelesek takarítani.

- A közös helyiségeket naponta egyszer takarítónő feltakarítja, de a lakóknak kell vigyáznia odafigyelésükkel a folyamatos

tisztaságra. A szemetet a szobákból a szoba lakói hordják le az udvari kukákba.

- A kollégium földszinti közös helyiségében, az étkezőben lehet vendéget fogadni 08.00-23.00 óráig.

- A kollégiumi szobákban mások, még a kollégium többi lakója is csak rövid ideig tartózkodhat. Életvitel szerűen nem tartózkodhat senki a szobában, csak az ott lakók.

- Különösen oda kell figyelni az épületbe való korai vagy nagyon késői érkezéskor, hogy a többiek pihenését ne zavarjuk meg.

 **d, Kötelező diákotthoni programok**

- Évente egy lelkigyakorlat. Ez ősszel kerül megrendezésre.

- A szakkollégiumi előadások 80%-n kötelező részt venni. Ezek időpontjait a kollégiumi gyűlésen jelöljük ki, s a kollégium

hivatalos weboldalain tesszük közre.

- A diákotthon hittana, keddenként 20.00 órakor.

 e, **Tájékoztatás**

- A Szakkollégium hallgatóinak tájékoztatása az őket érintő ügyeikről a kollégium hirdető tábláján, a Kollégium Hivatalos Facebook oldalán és E-mailban történik.

 **f, Egyéb rendelkezések**

- A diákotthon konyháját a takarítás ideje alatt ne használjátok. (Ennek ideje ki lesz írva, általában hétfőtől-péntekig 10.30-11.30-ig .)

- A konyhában lévő hűtőszekrényekben az élelmiszerek tárolása saját kosárban történik.

- A diákotthon tűz- és balesetvédelmi oktatásán évente kötelező részt venni, s azt az aláírással igazolni kell.

- A kollégium vezetése gondoskodik arról, hogy a hatályos házirend állandó jelleggel mindenki számára hozzáférhető helyen

megtekinthető legyen (Kollégiumi hirdetőtábla, kollégium honlap).

- Fegyelmi felelősség terheli a hallgatót, ha magatartásával a Kollégium rendje ellen szándékosan vagy súlyosan gondatlanul

vét, vagy magatartás jogszabályt, egyetemi szabályzatot, illetve házirendet, belső utasítást sért.

- A kollégium házirendjének sorozatos megsértése, mások nyugalmának, munkájának, tanulmányainak zavarása, a

hallgatóknak a kollégium alkalmazottaival szemben kihívó vagy sértő magatartása, viselkedése fegyelmi

felelősségre vonással jár.

 **g, Záró fejezet**

- A kollégium a görögkatolikus egyház szellemiségében biztosítja a hallgatóknak a vallásuk gyakorlási jogát, és a lelki élet

fejlődéséhez mindenfajta támogatást megad.

 - Az egyházközség hitéletébe való bekapcsolódást lehetővé teszi. A Szent Rozália Templomban tartandó szertartásokra hívja és várja a hallgatókat.

- Tanulmányi és fegyelmi dolgokban együtt működik a hallgatókkal és szüleikkel.